ඒ අනුව පසුගිය වසරේ විසර්ජන පනත මඟින් අනුමත වූ රුපියල් බිලියන 2,997ක රජයට ණය ලබාගත හැකි සීමාව රුපියල් බිලියන 3397ක් දක්වා ඉහළ නැංවෙනු ඇති.කොවිඩ් 19 වසංගත තත්ත්වය හේතුවෙන් රජයේ ආදායම අවම වීම, සෞඛ්‍ය ක්ෂේත්‍රයේ වියදම් අධික ලෙස ඉහළ යෑම, සමාජයේ ඇතැම් ස්ථරවල ආදායම් අහිමි වූවන්ගේ සමාජ ආරක්ෂණය සඳහා පියවර ගැනීම මෙන්ම ආදායම් අහිමි වූ ආයතනවල වැටුප් හා අනෙකුත් වියදම් සඳහා අතිරේක ප්‍රතිපාදන ලබාදීමට සිදු වීම මෙලෙස ණය සීමාව ඉහළ නැංවීමට හේතු සාධක ලෙස මුදල් අමාත්‍යවරයා විසින් කරුණු දක්වා තිබෙනවා.එමෙන්ම, කොවිඩ් හදිසි ප්‍රතිචාර දැක්වීම සහ සෞඛ්‍ය පද්ධති සූදානම් කිරීමේ ව්‍යාපෘති සඳහා ලෝක බැංකුව මඟින් ලබාදෙන අමෙරිකානු ඩොලර් මිලියන 100ක අතිරේක ණය මුදලක් ලබා ගැනීමට අමාත්‍ය මණ්ඩල අනුමැතිය හිමිවුණා.